แนวโน้มดัชนีเช้าแกว่งตัวตามปัจจัยต่างประเทศ
นักวิเคราะห์ประเมินตลาดหุ้นไทยเช้านี้เป็นแบบ Sideway down จากปัจจัยต่างประเทศ โดยปัญหาในยูโรโซนยังเปราะบางกดดันตลาดหุ้นทั่วโลก
9 มิ.ย. 2553

นักวิเคราะห์ประเมินตลาดหุ้นไทยเช้านี้เป็นแบบ Sideway down จากปัจจัยต่างประเทศ โดยปัญหาในยูโรโซนยังเปราะบางกดดันตลาดหุ้นทั่วโลก
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้คาดว่าการเคลื่อนไหวแบบ Sideway down ปัจจัยกดดันหลักยังเป็นเรื่องต่างประเทศ ปัญหาของประเทศในกลุ่มยูโรโซนยังเป็นประเด็นที่เปราะบางกดดันตลาดหุ้นต่อไป รวมทั้งกดดันราคาสินค้าโภคภัณฑ์ด้วย ทำให้วันนี้หากตลาดปรับตัวเพิ่มขึ้นก็อยู่ในระดับที่น้อยและหากปรับตัวลดลงก็ไม่มากนัก เชื่อว่านักลงทุนยังคงชะลอดูสถานการณ์และรอปัจจัยใหม่ในการลงทุน 
ทั้งนี้ หากนักลงทุนในตลาดหลักทรัพย์ลงทุนหุ้น 60% ของพอร์ตลงทุน วันนี้แนะนำให้ลงทุนในหุ้น Big Cap 5 อับดับแรก 75% ของพอร์ต และหุ้น Small Cap 25% ของพอร์ต โดยกรอบการลงทุนเช้านี้ให้ไว้ที่ แนวรับ 750 แนวต้าน 766 จุด